Diari Oficial de la Generalitat Valenciana


Sumari del DOGV 8948, del 10-11-2020 (2020/8977)

Notificació de la sentència dictada en el procediment de divorci contenciós número 73/2020.
-------------------------------------------------------------------------------------------

### Dades del document

Número de DOGV
:   8948

Data del DOGV
:   10-11-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/8977


Organisme emissor
:   Jutjat de Primera Instància número 9 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 73/2020. [2020/8977]  
En aquest procediment de divorci, seguit a instàncies d'Adrián Tomás Samit davant de Miny Ji s'ha dictat sentència, que diu literalment:  
Sentència número 000246/2020  
Lloc: Castelló  
Data: 23 de juliol de 2020  
Part demandant: Adrián Tomás Samit  
Advocada: Matilde Alos Julia,  
Procurador: Rafael Breva Sanchís,  
Part demandada: Miny Ji en rebel·lia processal  
Ministeri Fiscal: María Díaz Berbel  
Objecte del judici: divorci contenciós  
  
«Dispose  
Que estime la demanda formulada pel procurador dels tribunals Rafael Breva Sanchís, en nom i representació del senyor Adrián Tomás Samit, contra Miny Ji, he de declarar i declare dissolt per divorci el matrimoni dels litigants expressats, amb tots els efectes legals inherents a aquest pronunciament i adoptar les següents mesures reguladores del divorci:  
1. Els cònjuges podran viure separats, i cessarà la presumpció de convivència conjugal.  
2. Queden revocats els consentiments i poders que qualsevol dels cònjuges haja atorgat a l'altre.  
3. Excepte pacte en contra, cessa la possibilitat de vincular béns privatius de l'altre cònjuge en l'exercici de la potestat domèstica.  
4. La pàtria potestat sobre el fill menor en comú \*\*\*, serà compartida per tots dos progenitors, i es necessitarà el consentiment de tots dos, o, en defecte d'això, autorització judicial, per a adoptar les decisions que afecten els aspectes més transcendents de la vida, salut, educació i formació del menor.  
En particular, queden sotmeses a aquest règim i no podran ser adoptades unilateralment pel progenitor custodi, les decisions relatives a fixació del lloc de residència del menor, i els posteriors trasllats de domicili d'aquest que l'aparten del seu entorn habitual; les que fan referència a l'elecció del centre escolar o institució d'ensenyament, pública o privada, i els seus canvis ulteriors; les relatives a l'orientació educativa religiosa o laica, i a la realització pel menor d'actes de professió de fe o cultes propis d'una confessió; el sotmetiment del menor, de menys de 16 anys, a tractaments o intervencions mèdiques preventives, curatives o quirúrgiques, incloent-hi les estètiques, excepte els casos d'urgent necessitat; l'aplicació de teràpies psiquiàtriques o psicològiques al menor i la realització per aquest d'activitats extraescolars esportives, formatives o lúdiques, i, en general, totes aquelles que constituïsquen despeses extraordinàries que hagen de ser satisfetes per tots dos progenitors.  
Notificada fefaentment a l'altre progenitor la decisió que un d'ells pretenga adoptar en relació amb el menor, demanant el seu consentiment a la decisió projectada, s'entendrà tàcitament prestat aquest, si en el termini de deu dies naturals següents, aquell no el denega expressament. En aquest supòsit serà necessària l'autorització judicial prèvia per a poder executar la decisió objecte de discrepància.  
Les decisions relatives a aspectes o matèries de la vida del menor diferents de les enunciades, així com les de prestació d'assistència sanitària en cas d'urgent necessitat, correspon adoptar-les al progenitor que tinga amb si al menor, en el moment en què la qüestió se suscite.  
  
El progenitor amb qui el menor conviu habitualment, estarà obligat a informar l'altre progenitor de totes aquelles qüestions transcendentals en la vida del menor, respecte de les quals no puga aquest últim obtindre directament informació. Igual ha de pesar sobre el progenitor amb qui no visca habitualment el fill respecte d'iguals qüestions esdevingudes en el temps que tinga amb si al menor.  
Els progenitors tenen dret a sol·licitar i obtindre de tercers, siguen persones físiques o jurídiques, públiques o privades, tota la informació que es trobe a les mans d'aquests últims, sobre l'evolució escolar i acadèmica del seu fill i el seu estat de salut física o psíquica.  
El progenitor custodi tindrà el deure d'entregar a l'altre progenitor, juntament amb el fill menor, la documentació personal d'aquest (llibre de família; passaport; DNI; targeta sanitària; cartilla de vacunació), que serà retornada a aquell en reintegrar-li al menor a la finalització de l'estada.  
Es prohibeix traure el fill menor del territori nacional sense el consentiment exprés i escrit de tots dos progenitors o, en defecte d'això, autorització judicial.  
5. La guarda i custòdia del fill menor \*\*\*, a falta del que puguen pactar lliurement les parts a cada moment, serà exercida per la mare.  
  
S'estableix, a falta del que lliurement puguen acordar les parts a cada moment, en el següent règim de visites entre el pare i el fill menor:  
  
Caps de setmana alterns des de l'eixida del col·legi o parvulari els divendres, o des de les 17 hores, els dies no lectius fins al diumenge a les 20 hores i un dia entre setmana des de l'eixida parvulari/col·legi i en dies no lectius des de les 17 hores, fins a les 20 hores, que a falta d'un altre acord entre els pares serà el dimecres.  
La meitat de vacances escolars de la menor de Nadal, Pasqua i d'estiu seran per meitat, triant el pare els anys parells i la mare els anys imparells, començant aquest règim de vacances a partir de les vacances de Nadal d'aquest any 2020.  
Excepte quan s'hagen de realitzar en el centre escolar, els lliuraments i devolucions es duran a terme en el domicili matern a l'inici i final de cada visita.  
6. Aliments i despeses  
El pare abonarà en concepte de pensió d'aliments per al fill la quantitat de 150 euros mensuals, que ingressarà dins dels cinc primers dies de cada mes en el compte bancari que designe la mare, i que s'actualitzarà anualment conformement a les variacions de l'IPC.  
Les despeses extraordinàries necessàries, incloent-hi com a tals les d'educació (col·legi, uniformes, llibres, material escolar, excursions?) i metges no coberts per una assegurança, que genere el fill, seran sufragats per tots dos progenitors al 50%.  
7. S'atorga al fill i a la mare l'ús i gaudi del domicili conjugal situat a Castelló, Camí San José número 1, 8é- porta 32, codi postal 12152.  
  
No es fa especial condemna de les costes processals a cap de les parts atesa la naturalesa dels interessos públics que es protegeixen en aquesta mena de processos.  
Notifiqueu aquesta resolució a les parts, fent-los saber que contra aquesta es pot interposar recurs d'apel·lació en el termini de vint dies.  
  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a la interposició del recurs d'apel·lació la part recurrent haurà de constituir un depòsit de 50 euros, que consignarà en el compte de consignacions d'aquest jutjat, sense que puga admetre's a tràmit el recurs si el depòsit no està constituït.  
  
Una vegada siga ferma, inscriviu-la al marge de la inscripció del matrimoni en el registre civil on conste inscrit el matrimoni.  
Aquesta és la meua sentència, que pronuncie, mane i signe.»  
  
Publicació. La sentència anterior ha sigut llegida i publicada pel jutge que l'ha dictada, mentre es constituïa en audiència pública, el mateix dia del pronunciament d'aquesta, davant el lletrat de l'Administració de justícia. En done fe a Castelló en el dia de hui.  
I atés que aquest demandat, Miny Ji es troba en parador ignorat, s'expedeix aquest edicte a fi que valga de notificació en forma deguda.  
  
  
Castelló, 20 d'octubre de 2020.- La lletrada de l'Administració de justícia: María Victoria García Ontalba.